cyanic-selkie/wikianc huggingface dataset:
Justin Williams
NHL-ura
Kaudella 2007–2008 Williams kärsi loukkaantumisista. Williamsin eturistiside repeytyi joulukuussa ja hänen 205 ottelun mittäinen perättäisten pelien putki katkesi. Williams palasi kaukaloon vasta huhtikuussa 2008, mutta jätti ottelun kesken, eikä pelannut enää Carolinan runkosarjan viimeisissä peleissä. Harjoituskaudella syksyllä 2008 Williams loukkaantui jälleen, kun hänen akillesjänteensä katkesi. Williamsin piti olla sivussa kaukaloista neljä kuukautta, mutta hän pelasi Carolinan kokoonpanoon jo joulukuun alkupuolella.
Williams kaupattiin Carolinasta Los Angeles Kingsiin maaliskuussa 2009, vaikka hän oli jälleen loukkaantuneiden listalla murtuneen käden takia. Carolina sai vaihdossa Patrick O’Sullivanin ja toisen kierroksen varausoikeuden. Kingsissä pelatessaan Williams on ollut voittamassa Stanley Cupia kahdesti, kausina 2011–2012 ja 2013–2014. Jälkimmäisenä pudotuspelivuonna hän oli joukkueensa toiseksi eniten pisteitä tehnyt pelaaja Jeff Carterin kanssa ja Anže Kopitarin jälkeen. Hän teki 25 tehopistettä, yhdeksän maalia ja 16 syöttöpistettä, 26 pudotuspeliottelussa ja palkittiin mestaruuden ratkaisseen ottelun jälkeen pudotuspelien arvokkaimman pelaajan palkinnolla Conn Smythe Trophylla. Williams sai tuona pudotuspelivuonna lempinimen Mr. Game Seven. Hän ylitti tuona vuonna aiemmin Doug Gilmourilla olleen ennätyksen seitsemän ottelua kestäneiden pudotuspelisarjojen viimeisissä otteluissa tehtyjen pisteiden määrässä.
Maajoukkue
Williams on edustanut Kanadaa kolmissa aikuisten jääkiekon maailmanmestaruuskilpailuissa, vuosina 2002, 2004 ja 2007. Hän oli voittamassa jääkiekon maailmanmestaruutta Tšekin MM-kilpailuissa 2004 sekä Venäjän MM-kilpailuissa 2007.
Amerikan katolinen yliopisto
Amerikan katolinen yliopisto on katolisen kirkon paavi Leo XIII:n hyväksynnällä vuonna 1887 perustama yliopisto Washingtonin kaupungissa Yhdysvalloissa.
Justin Williams
Yksityiselämä
Williams on ollut naimisissa elokuusta 2006. Hänellä ja puolisollaan Kellyllä on kaksi lasta, poika Jaxon ja tytär Jade.
Amerikan katolinen yliopisto
Paavi Benedictus XVI vieraili yliopistolla, kuten teki virkakaudellaan myös hänen edeltäjänsä Johannes Paavali II.
Ancient Order of Hibernians lahjoitti Amerikan katoliselle yliopistolle kelttiläisten kielten ja kirjallisuuden professuurin vuonna 1896. Sitä ennen vastaava oppituoli oli ollut Yhdysvalloissa vain Harvardin yliopistolla.
Yhdysvaltain avoin tennisturnaus 2020 – naisten nelinpeli
Elise Mertens ja Aryna Sabalenka olivat puolustavat mestarit, mutta he hävisivät puolivälierissä turnauksen voittaneille Laura Siegemundille ja Vera Zvonarjovalle.
Eteeni
Eteeni (etyleeni) (C2H4 / CH2=CH2) on väritön, hajultaan makeahko, ilmaa kevyempi erittäin helposti syttyvä kaasu. Se on kaikkein yksinkertaisin alkeeni. Eteenimolekyyli koostuu kahdesta hiiliatomista ja neljästä vetyatomista. Hiiliatomien välillä on kaksoissidos. Sisältämänsä kaksoissidoksen takia eteeniä kutsutaan tyydyttymättömäksi hiilivedyksi tai olefiiniksi.
Eteeniä tuotetaan öljyteollisuudessa lämpökrakkaamalla. Tässä prosessissa kaasumaisia tai kevyitä nestemäisiä hiilivetyjä lämmitetään pikaisesti 750–950 °C:ssa, jolloin aiheutuu lukemattomia vapaiden radikaalien reaktioita. Yleisesti näiden reaktioiden aikana suuremmat hiilivedyt hajoavat pienemmiksi ja tyydyttyneistä hiilivedyistä tulee tyydyttymättömiä.
Prosessin tuloksena on monimutkainen hiilivetysekoitus, jossa eteeni on yksi pääainesosista. Sekoituksesta erotellaan aineet kompressoimalla se nesteeksi ja tislaamalla useaan kertaan.
Eteenin käsittelyssä tulee olla varovainen, sillä se voi reagoida kiivaasti voimakkaiden hapettimien kanssa aiheuttaen palo- ja räjähdysvaaran. Eteenin reaktio voi olla vaarallisen voimakas ainakin seuraavien aineiden tai aineryhmien kanssa: alumiinikloridi, typpihappo, hiilitetrakloridi, orgaaniset peroksidit, otsoni, happi, bromitrikloorimetaani, kloori, typen oksidit, tetrafluorieteeni, kloorivety, kupari, fluori ja nitrometaani. Eteeni voi hajota räjähdysmäisesti yli 430 °C:n lämpötilassa ja yli 600 °C:ssa eteenille voi tapahtua räjähdysmäinen polymeroituminen.
Käyttö
Vesi liittyy yksinkertaisiin alkeeneihin tuottaen alkoholia, ROH. Tätä prosessia kutsutaan hydratoitumiseksi. Teollisuudessa tätä prosessia käytetään alkoholien tuotannossa. Prosessi vaati rikkihappoa katalysaattoriksi ja riittävän korkean lämpötilan.
Koska eteeni on myös kasvihormoni, sitä voidaan hyödyntää kasvituotannossa. Esimerkiksi hedelmäpuiden käsittely eteenillä saa hedelmät kypsymään samaan aikaan.
Maailmanlaajuinen eteenin tuotanto oli 107 miljoonaa tonnia vuonna 2005 ja 109 miljoonaa tonnia vuonna 2006.
Eteeni kasvihormonina
Eteeni saa aikaan kasveissa mm. hedelmien kypsymistä ja lehtien vanhenemista. Eteeniä tuottuu etenkin kypsyvissä hedelmissä ja ikääntyvissä solukoissa. Mikäli kukkiva kasvi sijoitetaan hedelmien läheisyyteen, saattaa niistä erittyvä eteeni aikaistaa kasvin lakastumista. Etenkin banaanit, omenat ja tomaatit muodostavat eteeniä eikä niitä sen takia kannata sijoittaa leikkokukkien läheisyyteen.
Eteeni toimii myös eräillä eliöillä semiokemikaalina eli kemiallisten viestien välittäjäaineena.
Wellman
Wellman on muun muassa seuraavien henkilöiden sukunimi:
Norman Podhoretz
Norman B. Podhoretz (s. 16. tammikuuta 1930) on yhdysvaltalainen uuskonservatiivinen ajattelija. Hän syntyi juutalaisten maahanmuuttajien poikana ja valmistui Columbian yliopistosta, Cambridgen yliopistosta sekä Jewish Theological Seminary of Americasta.
Podhoretz toimi Commentary-lehden päätoimittajana vuosina 1960–1995. Hänestä tehtiin vuonna 2007 presidenttiehdokas Rudolph Giulianin ulkopoliittinen neuvonantaja. Hän on ottanut vastaan Presidential Medal of Freedomin George W. Bushilta 2004 ja Guardian of Zion -palkinnon Israelin Bar-Ilanin yliopistolta 2007.
Podhoretz on julkisuudessa kannattanut Yhdysvaltain sotilaallisia toimia Irakissa ja Iranissa. Hänen julkaistuun tuotantoonsa kuuluu terrorismin vastaista sotaa ”neljäntenä maailmansotana” käsittelevä World War IV: The Long Struggle Against Islamofascism (2007).
Messier 69
Messier 69 (M69, NGC 6637) on Jousimiehen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1780. Sen etäisyys Maasta on noin 30 000 valovuotta.
Sergei Popov
Sergei Popov (21. syyskuuta 1930 – 25. kesäkuuta 1995 Pietari ) on entinen Neuvostoliittoa edustanut kestävyysjuoksija. Hänestä tuli miesten maratonin mestari vuoden 1958 yleisurheilun Euroopan-mestaruuskilpailuissa Tukholmassa Ruotsissa.
Popov piti hallussaan miesten maratonin maailmanennätystä, kunnes sen rikkoi 10. syyskuuta 1960 Abebe Bikila. Hän voitti Košicen rauhanmaratonin 1959.
Laney Amplification
right|thumb|275px|Laney Amplification valmistama kitaranuppi ja kaappi.
Laney on englantilainen kitara- ja bassovahvistimien valmistaja ja tuotemerkki.
Ensimmäiset Lyndon Laneyn vahvistimet tulivat markkinoille vuonna 1967.
Neksus
Neksuksella tarkoitetaan kielitieteessä usein subjektin ja predikaatin muodostamaa liittoa lausessa. Tämän ytimen voidaan ajatella muodostavan lausuman pääajatuksen eikä sen sisältöä ole mahdollista muuttaa ilman, että koko ilmauksen merkitys muuttuu tai vaihtoehtoisesti katoaa kokonaan. Neksuksen tarkastelu nousee esille etenkin syntaktisessa analyysissa.
Juan Manuel Crujeiras
Juan Manuel Crujeiras (s. 1987 Galicia) on espanjalainen karateka. Hän on WKB-liiton kaksinkertainen Euroopan mestari ja maailmanmestari vuodelta 2019.
Kilpaura
Crujeiras otteli uransa alkuvaiheessa IFK-liitossa ja saavutti menestystä Espanjan mestaruuskisoissa voittaen mestaruuden kahdesti vuosina 2016 ja 2017. Hän saavutti myös kerran hopeaa 2011 hävittyään loppuottelussa Raul Arnedolle.
Crujeiras siirtyi ottelemaan WKB-liittoon 2016 ja saavutti hopeaa Espanjan mestaruuskisoissa kesäkuussa. Hän saavutti menestystä myös kansainvälisissä turnauksissa voitettuaan pronssia Euroopan Cupissa 2017. Hän voitti myöhemmin ensimmäisen Fighters Cup turnauksen Ukrainassa.
2018 ja 2019 Crujeiras onnistui molemmilla kerroilla etenemään EM-kisojen superraskaansarjan loppuotteluun, jossa hän voitti molemmilla kerroilla Semen Haranin. 2019 Crujeiras eteni myös WKB-liiton ensimmäisten MM-kisojen loppuotteluun, jossa hän voitti uudelleen Haranin. Marraskuussa Crujeiras saavutti vielä EM-hopeaa hävittyään avoimensarjan loppuottelussa Mykyta Peshenkolle.
Jaana Lyytikäinen
Jaana Lyytikäinen (s. 22. lokakuuta 1982 Kuopio) on suomalainen jalkapalloilija. Hän pelaa Åland Unitedin liigajoukkueessa ja Suomen maajoukkueessa.
Lyytikäinen on aiemmin pelannut Kuopion MimmiFutiksessa, FC Hongassa ja PK-35 Vantaalla. Hän on voittanut kolme Suomen-mestaruutta FC Hongan ja yhden PK-35:n paidassa. Maajoukkueeseen Lyytikäinen nousi ensi kerran vuonna 2007 ja hän on pelannut lokakuun 2013 loppuun mennessä kaikkiaan 37 maaottelua ja tehnyt niissä kaksi maalia. Vuoden 2013 EM-kilpailuissa hän pelasi kaksi ottelua.
Prahan kevät
thumb|Prahan kevät päättyi Varsovan liiton joukkojen suorittamaan miehitykseen elokuussa 1968. Kuvassa miehitystä vastustavat tšekit kantavat Tšekkoslovakian lippua palavan panssarivaunun vieressä Prahassa. Prahan kevät oli joulukuussa 1967 alkanut kahdeksan kuukauden mittainen uudistusten ja vapautumisen ajanjakso Tšekkoslovakiassa. Neuvostoliiton määräysvallan alaiseen itäblokkiin kuuluneen maan poliittinen, kulttuurinen ja taloudellinen elämä uudistuivat kevään 1968 aikana, ja tapahtumat nostattivat länsimaissa toiveita siitä, että Tšekkoslovakia onnistuisi kehittämään ”ihmiskasvoisen sosialismin”. Prahan kevät loppui, kun Varsovan liiton sotajoukot miehittivät maan elokuussa 1968.
Tapahtumat
Prahan kevät alkoi, kun Tšekkoslovakian kommunistipuolueen pääsihteeri Antonín Novotný äänestettiin syrjään joulukuussa 1967 ja korvattiin tammikuun 1968 alussa Alexander Dubčekilla. Vaihto ei aluksi herättänyt vastustusta Neuvostoliitossa, sillä maan johtaja Leonid Brežnev ei ollut ollut erityisen läheinen Novotnýn kanssa ja luotti aluksi Dubčekiin.
Neturei Karta International
Neturei Karta International on palestiinalaisen rabbi Amram Blaun 1938 perustama ortodoksijuutalainen liike, joka vastustaa sionismia ja Israelin valtiota pitäen niitä Tooran ja Talmudin vastaisina.
Prahan kevät
Tapahtumat
Dubčekin johdolla Tšekkoslovakiassa alettiin tehdä merkittäviä uudistuksia vuoden 1968 alkukuukausina. Kun uudistukset etenivät, Neuvostoliiton epäluulo kasvoi ja se pelkäsi oman vaikutusvaltansa heikkenevän Tšekkoslovakiassa. Myös Puolan ja Itä-Saksan johtajat alkoivat kritisoida Tšekkoslovakian suuntaa peläten, että uudistuslinja ”tarttuisi” naapurimaihin ja aiheuttaisi poliittista epävakautta.
Neturei Karta International
Liike kannattaa Israelin valtion rauhanomaista lakkauttamista ja maan luovuttamista palestiinalaisille itsenäisen Palestiinan valtion luomiseksi. Järjestön mukaan sionismi on militaristinen ja rasistinen ideologia, joka on juutalaisen lain vastainen.
Prahan kevät
Tapahtumat
Dubček jatkoi uudistusten tiellä, mutta otti Neuvostoliiton huolenilmaisut huomioon. Vaikka lehdistösensuuri lakkautettiinkin Tšekkoslovakiassa helmikuussa 1968, journalisteja ja kommentaattoreita kehotettiin edelleen olemaan kyseenalaistamatta maan liittolaissuhteet tai kommunistipuolueen johtoasema. Dubček pyrki myös estämään täysimittaisen oppositiopuolueen synnyn.
Seututie 110
Seututie 110 alkaa varsinaisesti Haagan liikenneympyrästä. Siinä se erkanee seututie 120:stä eli Vihdintiestä, joka taas alkaa Mannerheimintien pohjoispäästä. Tie kulkee Helsingistä Lohjan Nummenkylään ja sieltä Salon Lahnajärven, Muurlan ja Salon keskustan kautta Turun Kupittaalle. Tien linjaus seuraa osittain vanhaa Kuninkaantietä.
Neturei Karta International
Neturei Karta Internationalin mukaan juutalaiset eivät saa omatoimisesti perustaa juutalaisvaltiota eivätkä missään tapauksessa sortaa toista kansaa, vaan heidän on odotettava messiasta, joka perustaa juutalaisille valtion rauhanomaisesti sortamatta mitään toista kansaa. Järjestön mukaan juutalaisten on elettävä diasporassa, kunnes Messias tulee, seurauksena siitä, että juutalaiset hylkäsivät Jumalan lain.
Twelve Shots on the Rocks
Twelve Shots on the Rocks (2002) on suomalaisen Hanoi Rocksin kahdeksas albumi. Albumi oli yhtyeen comeback -albumi ja oli ensimmäinen vuoden 1985 jälkeen. Albumi tehtiin, kun aiemmin riidoissa olleet Andy McCoy ja Michael Monroe ystävystyivät taas Hanoi Rocksin kokoelmalevyjen promootiotilaisuuksissa. Albumi ja siltä julkaistut singlet: "People Like Me" ja " A Day Late, A Dollar Short" menestyivät hyvin Suomessa ja Japanissa.
Neturei Karta International
Liikkeen mukaan Israel sortaa palestiinalaisten lisäksi myös juutalaisia. Se arvostelee sionismia ja Israelia juutalaisuuden maallistamisesta ja juutalaisten aiemmin hyvien suhteiden pilaamisesta  arabeihin ja  muslimeihin.
Seututie 110
Nopeusvalvontakamerat otettiin Suomessa ensimmäisenä käyttöön keväällä 1992 kokeiluna silloisella ykköstiellä välillä Muurla–Piikkiö. Ne vähensivät merkittävästi etenkin suuria ylinopeuksia, ja kokeilu johti kameravalvonnan merkittävään kasvuun 1990-luvun lopulla.
Prahan kevät
Tapahtumat
Dubček ja muut uudistajat pitivät lehdistönvapauden mahdollistamaa rajoittamatonta yhteiskunnallista keskustelua ainoana tapana varmistaa maan kommunistipuolueen valta-asema maan yhteiskunnassa. Puolueen sisällä rohkaistiin vapaaseen väittelyyn maan uudesta linjasta. Huhtikuussa keskustelut tuottivat laajan toimintaohjelman, josta tuli seuraavien kuukausien uudistusten symbolinen luonnosdokumentti. Samalla moni uudistuksia vastustanut virkamies erotettiin tai alennettiin. Henkilövaihdosten myötä uudistusten vauhti kiihtyi, ja ne alkoivat myös saada kansalta vahvaa tukea.
Neturei Karta International
Sionistit pitävät ryhmää ääriliikkeenä, joka tukee antisemitismiä. Järjestö itse taas väittää puolustavansa juutalaista uskoa ja sionistien tukevan toiminnallaan antisemitismiä. Järjestö on puolustanut monia sionistien vastustamia henkilöitä ja järjestöjä, kuten Mahmud Ahmadinejadia, Jasser Arafatia ja Louis Farrakhania, ja se myös tuki Hizbollahia vuoden 2006 sodassa ja onnitteli Hamasia vaalivoitosta Palestiinassa.
Seututie 110
Tien eri nimet
Tiellä on eri nimiä eri kuntien alueella. Helsingissä se on Pitäjänmäentie, Espoossa Helsingin rajalta Kehä III:lle saakka Turuntie, lännempänä Nupurintie, Kirkkonummella Turuntie, Salossa keskustaajamasta itään Helsingintie ja länteen Valtatie, Paimiosta eteenpäin Helsingintie ja Turussa Uudenmaantie.
Twelve Shots on the Rocks
Kultalevy myönnettiin vuonna 2002. Levyä on myyty yhteensä yli 24 000.
Prahan kevät
Tapahtumat
Neuvostoliiton politbyroo seurasi Tšekkoslovakian tapahtumia huolestuneena, ja niitä pidettiin vahingollisina ja niiden katsottiin johtavan kapitalismiin. Varsovan liiton kokouksessa 23. maaliskuuta Brežnev ja Itä-Saksan johtaja Walter Ulbricht arvostelivat Dubčekia median vapauttamisesta ja uudistuksia vastustaneiden virkamiesten erottamisesta.
Seututie 110
Tien numerointihistoria
Alun perin vanhaa valtatietä ja nykyistä seututietä 110 numeroitiin seututieksi 118, kunnes 1990-luvun alussa Helsingistä lähtevien vanhojen valtateiden numerointia muutettiin. Tie muuttui seututiestä 118 seututieksi 110. Alun perin seututie 110 oli Kuninkaantie (nyk. yhdystie 1050). Kuninkaantien numero muutettiin numerointimuutoksen seurauksena seututieksi 105, kunnes tie lopulta muutettiin yhdystieksi 1050 vuoden 1996 luokitusuudistuksessa.
Prahan kevät
Tapahtumat
Neuvostoliitto alkoi jo keväällä 1968 valmistella sotilaallista väliintuloa Tšekkoslovakiassa. Brežnev ei aluksi asettunut suoraan sotilaallisen operaation kannalle, kuten eivät politbyroossa myöskään esimerkiksi Mihail Suslov tai Aleksei Kosygin. Sen sijaan esimerkiksi Juri Andropov, Nikolai Podgornyi ja Petro Šelest kannattivat operaatiota. Kaikki halusivat kuitenkin Tšekkoslovakian palaavan takaisin vanhaan ja katsoivat jonkinlaisten toimenpiteiden olevan välttämättömiä sen toteuttamiseksi.
Seututie 110
Idänpuoleinen tieosuus
Nykyinen seututien 110 linjaus oli entinen valtatie 1, kunnes tien numerointia muutettiin sitä tahtia mitä uutta valtatien 1 moottoritietä rakennettiin. Rinnakkaistienä tie sai alkunsa vuonna 1962, kun Suomen ensimmäinen moottoritieosuus valmistui uudelle valtatielle 1 Helsingin ja Espoon Gumbölen välille. Uutta moottoritietä ja samalla uutta valtatien 1 linjausta jatkettiin Espoon Gumbölestä Nummenkylään Lohjanharjulle asti kolmessa osassa vuosien 1967–1971 välillä. Seututie 110 (silloinen seututie 118) jatkui nykyisellä linjauksellaan Lohjanharjulta päätepisteeseensä asti valtatienä 1. Tämä muuttui 1990-luvulla, kun valtatien 1 linjausta taas muutettiin uuden moottoritien valmistuttua Turun päässä. Seuraavaksi moottoritie laajentui Helsingin puolelta vasta vuonna 2005, kun Lohjanharjun ja Lohjan välinen moottoritie valmistui.
Prahan kevät
Tapahtumat
Heinäkuussa ja elokuussa 1968 Neuvostoliitto muiden itäblokin maiden tuella painosti Tšekkoslovakiaa voimakkaasti uudistusten perumiseksi. Kun poliittiset yritykset eivät tuoneet tulosta, politbyroo päätti sotilaallisesta väliintulosta. Miehitys toteutettiin elokuussa 1968. Dubček ja muut uudistuspoliitikot pidätettiin 21. elokuuta. Dubček myöntyi useimpien uudistusten perumiseen ja sai pitää paikkansa huhtikuuhun 1969 saakka, jolloin hänet siirrettiin lopullisesti syrjään. Sen jälkeen Tšekkoslovakia oli palautettu takaisin oikeaoppisen kommunismin tielle, ja kommunistiblokin yhtenäisyys vahvistui entisestään.
Seututie 110
Lännenpuoleinen tieosuus
1990-luvun alussa Turun kaupunki teki päätöksen uuden moottoritien rakentamisesta valtatielle 1 Turun ja Paimion välille. Päätös tehtiin, vaikkei suunnitellusta moottoritiestä ollut olemassa edes asemakaavaa. Aluksi moottoritie rakennettiin Kaarinaan asti, kunnes uudesta linjauksesta Turun Hämeentielle asti päästiin sopuun ja moottoritietä päästiin jatkamaan sinne asti. Moottoritien jatko Paimiosta Muurlaan valmistui vuonna 2003. Vuonna 2005 nykyinen seututien 110 linjaus oli valtatietä 1 enää Muurlan ja Lohjan välisellä tieosuudella. Vuoden 2009 tammikuussa tie lopulta numeroitiin koko matkallaan seututieksi 110, kun moottoritien jatke Muurlasta Lohjalle, Helsingin puoleisen moottoritien päätepisteelle asti valmistui kokonaisuudessaan.
Ferenc Rákóczi
Ferenc Rákóczi voi viitata ainakin seuraaviin henkilöihin:
Stefan De Las
Stefan De Las (s. 16. maaliskuuta 1988 San Fernando, Trinidad ja Tobago) on trinidadtobagolainen jalkapalloilija, joka edusti viimeksi Suomen Veikkausliigan Myllykosken Palloa. Hän on pelipaikaltaan keskikenttäpelaaja.
De Las opiskeli kansainvälistä liiketoimintaa Yhdysvalloissa iowalaisessa Graceland Universityssä. Opintojen ohessa hän pelasi jalkapalloa yliopiston joukkueessa Yellowjacketsissä ja vuosina 2008–2010 USL Premier Development Leaguen Des Moines Menacessa. Hän on pelannut myös englantilaisen Birmingham Cityn akatemiassa.
De Las teki kauden 2010 loppuun ulottuneen sopimuksen suomalaisen Myllykosken Pallon kanssa elokuussa 2010. Hänen valmentajanaan Menacessa toimi entinen MYPA-pelaaja Neathan Gibson. Hän debytoi Veikkausliigassa 30. elokuuta 2010 ottelussa Hakaa vastaan ja pelasi kauden aikana yhteensä viidessä ottelussa.
De Las on edustanut Trinidad ja Tobagoa alle 17- ja alle 20-vuotiaiden maajoukkueissa.
Tappara on terästä
Tappara on terästä on Juha ”Watt” Vainion sanoittama ja Reijo Lehtovirran säveltämä ja sovittama Tapparan jääkiekkojoukkueen kannatuslaulu vuodelta 1976. Kappale julkaistiin 1976 mainossinglenä, jonka b-puolella oli ”Kaukalosamba”. Myöhemmin kappaleen on levyttänyt Pate Mustajärvi, jonka versio julkaistiin vuonna 2010.
Syntyhistoria
Vainio oli esiintymässä Vaasassa, kun Tapparan silloinen manageri Mikko J. Westerberg tilasi Vainiolta joukkueelleen kannatuslaulun. Westerbergin mukaan laulussa oli oltava lause ’Tappara on terästä’ ja sana ’ruisrievä’. Vainio otti tehtävän hoitaakseen ja kirjoitti ensimmäiset säkeet ravintolassa syödessään kankaiseen lautasliinaan. Tekijäpalkkioista hän kävi neuvottelun Tapparan silloisen puheenjohtajan kanssa, joka oli myös pankinjohtaja. Lopulta Vainio sai työstään palkkiota 5 000 markkaa. Hänestä tuli laulun myötä loppuiäkseen Tappara-fani, mikä aiheutti keskustelua hänen perheensä sisällä, sillä hänen poikansa kannatti HIFK:ta. Laulun kertosäkeistö sisältää tunnetun fraasin ”Tappara on terästä, toiset tulee kaukaa perästä”.
Äänitys
Kappale äänitettiin Finnvox-studiolla Helsingissä 1976. Äänittäjästä ei ole täyttä varmuutta, mutta todennäköisesti siinä toimi Erkki Hyvönen tai Ronnie Kranck. Lehtovirta ja Vainio tuottivat kappaleen.
Denise Mina
Denise Mina on vuonna 1966 syntynyt skotlantilainen rikoskirjailija. Hän kirjoittanut Garnethill-trilogian (Garnethill, Pako ja Päätös) lisäksi myös viisiosaisen sarjan, jonka ensimmäinen osa on nimeltään Veripelto. Tuoreimmasta sarjasta on julkaistu suomeksi osat Yksin yössä (2011), Ampiaiskesä (2012), Petojen kaupunki (2013) ja Valheiden varjo (2014). Denise Mina sai Suomen dekkariseura ry:n ulkomaisen jännityskirjallisuuden vuoden 2013 kunniakirjan.
Career Opportunities
Career Opportunities on brittiläisen punk-yhtyeen The Clashin kappale sen debyyttialbumilta The Clash. Kappaleesta julkaistiin vuonna 1980 albumilla Sandinista! toinen versio, jolla Mickey Gallagherin kaksi poikaa Luke ja Ben lauloivat laulun.
Rex Reason
Rex Reason (30. marraskuuta 1928 – 19. marraskuuta 2015 ) oli yhdysvaltalainen näyttelijä. Hän syntyi isänsä liikematkan takia Berliinissä, Saksassa.
Reason muistetaan muiden muassa elokuvista Tuntematon maailma (1955) ja Orjakauppias (1957), mutta hän esiintyi myös televisiosarjoissa. Hänen nuorempi veljensä oli näyttelijä Rhodes Reason.
Frans A. Kotkanpää
Frans Alarik Kotkanpää (sukunimi aik. Jakku; 10. kesäkuuta 1872 Laihia – 28. huhtikuuta 1948 Laihia) oli suomalainen maanviljelijä ja näytelmäkirjailija.
Fisherin tarkka testi
Tilastotieteessä Fisherin tarkka testi mittaa, onko kahdesta populaatiosta mitatut dikotomisen muuttujan arvojen suhteelliset osuudet samat molemmissa populaatioissa. Testi vaatii paljon laskentaa, joten suurille aineistoille käytetään mieluummin epätarkempaa khiin neliö -testiä.
Frans A. Kotkanpää
Kotkanpää kirjoitti seuranäytelmiä ja vuonna 1945 hän julkaisi omakustanteena teoksen Einsteiniläisen maailmankäsityksen suuri illuusio jossa hän pyrki osoittamaan Albert Einsteinin suhteellisuusteorian virheelliseksi.
Teoksia
Nimimerkillä Talonpoika:
Fisherin tarkka testi
Testin idea on laskea nxm-taulusta P-arvo. Sitten muodostetaan kaikki ne nxm-matriisit, joissa rivi- ja sarakesummat ovat samat kuin alkuperäisessä taulussa. Näiden matriisien P-arvoista poimitaan ne, joiden P-arvo on pienempi kuin alkuperäisen matriisin P-arvo. Jos näiden summa on alle vaaditun tason, jää nollahypoteesi voimaan.
Esimerkiksi R:llä Fisherin testi voidaan laskea seuraavasti:
data = matrix(c(3,5,7,8,5,5,4,2,6),nrow=3) fisher.test(data) tulostaa Fisher's Exact Test for Count Data data: data p-value = 0.5334 alternative hypothesis: two.sided
Kahtaistaittuminen
thumb|Valonsäteiden siirtymä ja kohtisuora [[polarisaatio niiden kulkiessa kahtaistaittavan aineen läpi.]] thumb|Ruutupaperin päälle asetettu [[kalsiittikide, siniset viivat osoittavat kahtaistaittumista]] right|thumb|Kalsiittikide katsottuna polarisoivan suodattimen läpi
Yksin­kertaisimmassa muodossaan ilmiö esiintyy aineissa, joilla on yksi­akselista aniso­tropiaa. Toisin sanoen aineen rakenne on sellainen, että sillä on yksi symmetria-akseli, mutta ei vastaavia akseleita sitä vastaan kohti­suorassa tasossa. Niinpä kahtais­taittumista ei voi esiintyä kuutiollisesti kiteytyvissä aineissa. Tätä akselia sanotaan kiteen optiseksi akseliksi, ja valon­säteillä, jotka ovat lineaarisesti polarisoituneet tämän akselin suuntaisesti tai sitä vastaan kohti­suorasti, on eri suuri taitekerroin. Näistä taite­kertoimista käytetään merkintöjä ne and no, missä ala­indeksit e ja o tulevat sanoista ekstra­­ordinaarinen ja ordinaarinen; suomeksi käytetään myös termejä erikois­sääntöinen ja yleis­sääntöinen. Nämä nimet johtuvat siitä, että jos polarisoitumaton valo saapuu aineeseen terävässä kulmassa (> 0), tätä akselia vastaan kohtisuorasti polaroitunut osa valosta taittuu normaalin taittumis­lain mukaisesti, kun taas akselin suuntaisesti polarisoitunut osa taittuu tästä poikkeavalla tavalla kulmassa, joka riippuu tulo­kulmasta ja taite­kerrointen erotuksesta Tätä erotusta sanotaan kahtais­taittumisen magnitudiksi. Valo jakautuu näin ollen kahteen lineaarisesti polarisoituneeseen osaan, joita sanotaan yleis­sääntöiseksi eli ordinaariseksi sekä erikois­sääntöiseksi eli ekstra­ordinaariseksi. Poikkeuksena ovat tilanteet, jossa valo tulee aineeseen joko optisen akselin suuntaisesti tai sitä vastaan kohti­suorasti. Ensin mainitussa tapauksessa molemmat säteet ovat yleis­sääntöisiä eivätkä erkane toisistaan. Myöskään jälkimmäisessä tapauksessa ne eivät erkane toisistaan, mutta yleis- ja erikois­sääntöinen komponentti kulkevat eri nopeuksilla. Tätä ilmiötä käytetään lineaarisesti polarisoituneen valon muuttamiseksi ympyrä­polaroituneeksi tai päinvastoin.
Kahtaistaittuminen esiintyy myös kaksi­akselisesti aniso­trooppisissa aineissa, joita sanotaan myös kolmois­taittaviksi, mutta niiden kuvaus on oleellisesti moni­mutkaisempaa.
Kahtaistaittavien aineiden valmistus
Kahtaistaittavia aineita esiintyy yleisesti luonnossakin, mutta on myös useita tapoja muuttaa optisesti isotrooppiset materiaalit sellaisiksi:
Esimerkkejä yksiakselisesti kahtaistaittavista aineista
Parhaiten tutkitut kahtaistaittavat aineet ovat kiteisiä, ja niistä joidenkin taitekertoimet on taulukoitu oikealla (aallonpituudella ~ 590 nm). Piikarbidi eli moissaniitti on vahvasti kahtaistaittavaa.
Kuten edellä todettiin, kahtaistaittumista voi esiintyä myös magneettisissa aineissa, mutta näkyvän valon aallonpituuksilla huomattavat permeabiliteetin vaihtelut eri suunnissa ovat harvinaisia.
Puuvillakuidut ovat myös kahtaistaittavia, koska niissä on suuri määrä selluloosaa kuidun solunseinissä.
Vähäisetkin valmistusvirheet optisissa kuiduissa voivat tehdä ne kahtaistaittaviksi, mikä aiheuttaa häiriöitä tietoliikenteessä. Tällaiset virheet voivat johtua rakenteen geometriasta tai fotoelastisista ilmiöistä.
Messier 70
Messier 70 (M70, NGC 6681) on Jousimiehen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1780. Sen etäisyys Maasta on noin 30 000 valovuotta.
Kahtaistaittuminen
Nopeat ja hitaat säteet
Tietyssä leviämis­suunnassa on yleensä kaksi kohtisuoraa polarisaatiota, joihin nähden väli­aine käyttäytyy ikään kuin sillä olisi vain yksi efektiivinen taite­kerroin. Yksi­akselisessa aineessa säteitä, joilla on nämä polarisaatiot, sanotaan erikois­sääntöiseksi (ekstra­ordinaariseksi, e-säde) ja yleis­sääntöiseksi (ordinaariseksi, o-säde), mitkä vastaavat erikois- ja yleis­sääntöistä taite­kerrointa. Kaksi­akselisessa materiaalissa on kolme taite­kerrointa α, β ja γ, mutta vain kaksi sädettä, joita sanotaan nopeaksi ja hitaaksi säteeksi. Hidas säde on se, jolla on suurin efektiivinen taite­kerroin.
Yksi­akselisessa aineessa määritellään z-akseli aineen optiseksi akseliksi, ja efektiiviset taite­kertoimet ovat oikealla olevan taulukon mukaiset. Tällöin xz-tasossa kulkevien säteiden taite­kertoimet vaihtelevat jatkuvasti n_o:n ja n_e:n välillä riippuen säteen ja z-akselin välisestä kulmasta. Efektiiviset taite­kertoimet saadaan indeksiellipsoidista.
Kaksiakselinen kahtaistaittuminen
Kaksiakselinen kahtaistaittavuus, jota sanotaan myös kolmoistaittavuudeksi, esiintyy anisotrooppisissa aineissa, joilla on useampi kuin yksi anisotropia-akseli. Sellaisten aineiden taitekerroin on esitettävä tensorina n, jolla yleensä on kolme eri ominaisarvoa, nα, nβ ja nγ.
Positiivinen ja negatiivinen kahtaistaittavuus
thumb|left|Positiivisesti kahtais­taittavan aineen läpi kulkevat säteet. Saapuva valo on polari­soitu­matonta, eli sillä on akselin suuntaisesti ja sitä vastaan kohtisuorasti polari­soituneet kompo­nentit. Optinen akseli on kohti­suorassa valon tulo­suuntaan nähden, jolloin optisen akselin suuntaisesti polari­soitu­neella säteellä on suurempi taite­kerroin kuin sitä vastaan kohti­suorasti polari­soitu­neella säteellä.
Yksiakselisesti kahtais­­taittavat aineet jaetaan positiivi­sesti tai negatiivi­sesti kahtais­­taittaviin sen kukaan, onko sen optista akselia kohti suunnatun valon taite­kerroin suurempi optisen akselin suuntaisesti polaroituneelle valolle kuin sitä vastaan kohti­suorasti polari­soitu­neelle vai päin­vastoin. Toisin sanoen hidas säde on polari­soitunut optisen akselin suuntaisesti posi­tiivi­sesti kahtais­taittavissa aineissa, nega­tiivi­sesti kahtais­taittavissa taas sitä vastaan kohti­suorasti.
Mittaus
Kahtais­taittavuutta ja muita saman­tapaisia optisia ilmiöitä voidaan mitata sillä, minkä verran valon polarisaatio muuttuu sen kulkiessa aineen läpi. Tällaisia mittauksia sanotaan polarimetriaksi.
Optisissa mikroskoopeissa käytetään usein polarisoivia suodattimia. Tällaisten suodattimien välissä kahtaistaittava näyte näkyy kirkkaasti tummaa (isotrooppista) taustaa vasten.
Sovelluksia
right|thumb|360px|Kalsiittikide paperin päällä, jolloin jotkin kirjaimet osoittavat kahtaistaittumisen. Kahtaistaittumista käytetään yleisesti optisissa laitteissa kuten nestekidenäytöissä, elektro-optisissa modulaattoreissa, Lyot'n värisuodattimissa, aaltolevyissä ja niin edelleen.
Kahtaistaittavia suodattimia käytetään myös elektronisissa kameroissa, joissa kiteen paksuutta säädetään kuvan levittämiseksi tietyssä suunnassa ja täten sen koon suurentamiseksi. Tämä on oleellista kaikissa televisio- ja elektronisissa elokuvakameroissa.
Lääketiede
Kahtaistaittumista käytetään hyväksi myös lääketieteellisissä diagnooseissa. thumb|Uraattikiteitä. Kiteet, joiden pitkä akseli näkyy vaakasuorana, ovat yhdensuuntaisia punaisen kompensaattorisuodattimen kanssa. Ne näkyvät keltaisina ja ovat negatiivisesti kahtaistaittavia. Kihdissä ihmisen nivelissä tai niistä neulalla pistettäessä saatavassa nesteessä esiintyy negatiivisesti kahtaistaittavia natriumuraattikiteitä. Toisaalta kalsiumpyrofosfaattikiteet ovat heikosti positiivisesti kahtais­taittavia. Käytännössä uraatti­kiteet näyttävät keltaisilta ja kalsium­pyro­fosfaatti­kiteet sinisiltä, kun niiden pitkät akselit suunnataan punaisen kompensaatio­filtterin suuntaisesti, tai kun näytteeseen lisätään vertailun vuoksi kide, jonka kahtais­taittavuus tunnetaan.
Oftalmologiassa skannaava laserpolarimetria käyttää verkkokalvon hermokudoksen kahtaistaittavuutta sen paksuuden mittaamiseen, millä voidaan todentaa glaukooma.
Teoria
Yleisemmin kahtaistaittavuus voidaan määritellä olettamalla, että aineen dielektrinen permittiivisyys ja taite­kerroin ovat tensoreita. Oletetaan, että tasoaalto etenee aniso­trooppi­sessa väliaineessa, jonka suhteellinen permittiivisyys­tensori on ε. Tällöin sen taite­kerroin on tämän neliö­juuri: Jos aaltoon liittyvä sähkökenttä ajan ja paikan funktiona on
missä r on paikkavektori ja t aika, aallon aaltovektori k ja kulmataajuus ω noudattavat Maxwellin yhtälöiden mukaisia ehtoja, mistä saadaan yhtälöt:
missä c on valonnopeus. Jos yhtälöissä 3a-b tehdään yhtälön 2 mukaiset sijoitukset, saadaan:
Matriisitulosta käytetään usein erityistä nimeä dielektrinen siirrosvektori \mathbf D. Kahtaistaittavuus liittyy siis oleellisesti näiden vektorien lineaariseen riippuvuuteen toisistaan anisotrooppisissa väliaineissa.
Aaltovektorin k sallittujen arvojen löytämiseksi E0 voidaan eliminoida yhtälöstä 4a. Tämä voidaan tehdä kirjoittamalla yhtälö karteesisten koordinaattien avulla, missä x-, y- ja z-akselit valitaan ε:n ominaisvektorien suuntaisiksi siten, että
Täten yhtälö 4a tulee muotoon
missä Ex, Ey, Ez, kx, ky ja kz ovat sähkökentän E0 ja aaltovektorin k komponentit koordinaattiakselien suunnassa. Tämä on lineaarinen yhtälöryhmä, jossa tuntemattomat ovat Ex, Ey ja Ez, ja sillä on ei-triviaalit ratkaisut, jos yhtälöryhmän determinantti on nolla:
Suorittamalla yhtälön (6) kertolaskut ja järjestämällä termit uudestaan saadaan:
Yksiakselisen materiaalin tapauksessa, kun nx=ny=no ja nz=ne, yhtälö 7 voidaan saattaa muotoon
Yhtälössä 8 jokainen kerroin määrittelee k-avaruudessa pinnan - aalto­normaalien pinnan. Ensimmäinen kerroin määrittelee pallon ja toinen ellipsoidin. Tämän vuoksi jokaista aalto­normaalin suuntaa kohti on olemassa kaksi sallittua aalto­vektoria k. Aalto­vektorin arvo pallopinnalla vastaa yleis­sääntöistä (ordinaarista), kun taas sen arvo ellipsoidi­pinnalla vastaa erikois­sääntöistä (ekstra­ordinaarista) sädettä.
Kaksiakselisen materiaalin tapauksessa yhtälöä (7) ei voida muokata samalla tavalla, ja aalto­normaali­pinnat ovatkin tällöin monimutkaisempia.
Kahtaistaittavuus mitataan usein säteille, jotka kulkevat jonkin optisen akselin suuntaisesti. Tässä tapauksessa taitekertoimella n on kaksi ominaisarvoa, joille voidaan käyttää merkintöjä n1 ja n2. Taitekerroin n voidaan diagonalisoida seuraavasti:
missä R(χ) on rotaatiomatriisi kulmassa χ. Sen sijaan, että olisi määritettävä koko tensori n, riittää määrittää kahtaistaittavuuden magnitudi Δn, ja ekstinktiokulma χ, missä Δn = n1 − n2.
Tyhjiön kahtaistaittavuus
Kvantti-ilmiöiden vuoksi tyhjiökin voi käyttäytyä kahtaistaittavan väliaineen tavoin. Kun kenttä on hyvin heikko ja muuttuu hitaasti, Eulerin ja Heisenbergin teorian mukainen Lagrangen funktio saa rajatapauksessa muodon:
missä \alpha on hienorakennevakio ja m elektronin massa.
Efektiivinen sähköinen permittiivisyystensori ja magneettinen permeabilitensori ovat tällöin :
Kun tasoaalto kulkee alueella, jossa magneettikenttä on vakio, todetaan olevan kaksi ominaistilaa. Toisella tasoaallon sähköinen komponentti on kohtisuorassa aaltovektorin ja magneettikentän määräämää tasoa vastaan, toisella taas magneettinen komponentti on kohtisuorassa tätä tasoa vastaan. Edellisellä on taitekerroin, missä \theta on aaltovektorin ja magneettikentän välinen kulma, kun taas jälkimmäisen taitekerroin on.
Digimon Rumble Arena
Digimon Rumble Arena (Japanissa peli tunnetaan nimellä Digimon Tamers Battle Evolution デジモンテイマーズ バトルエボリューション Dejimon Teimāzu Batoru Eboryūshon) on Bandain ja Hudson Softin yhteistyössä kehittämä Digimon -lelu ja animesarjoihin perustuva taistelupeli. Se julkaistiin ensin Japanissa PlayStation -konsolille vuonna 2001, muuallapäin maailmaa vasta vuotta myöhemmin.
Pelin jatko-osa, Digimon Rumble Arena 2, julkaistiin vuonna 2004 PlayStation 2, Nintendo GameCube ja Xbox konsoleille.
Pelaaminen
Pelimekaniikka on hyvin samankaltainen kuin Nintendon Super Smash Bros. -pelissä, mutta tässä pelissä voi olla korkeintaan kaksi vastustajaa.
Lost: Via Domus
Lost: Via Domus (tunnettu myös nimellä Lost: The Video Game) on Ubisoft Montrealin kehittämä toimintaseikkailupeli, joka perustuu televisiosarjaan Lost. Ubisoft julkaisi pelin vuonna 2008 Microsoft Windowsille, PlayStation 3:lle ja Xbox 360:lle.
Lost: Via Domuksen pelattava hahmo on muistinsa menettänyt mies, joka selviytyy Oceanic Airlinesin lennon 815 onnettomuudesta. Miehen tehtävänä on selvittää henkilöllisyytensä. Mies kohtaa saarella lukuisia Lostista tuttuja hahmoja. Peli ei ollut arvostelumenestys.
China Miéville
China Tom Miéville (s. 6. syyskuuta 1972 Norwich) on englantilainen scifi- ja fantasiakirjailija. Miéville itse kuvaa tyyliään 1920-luvulta juontuvalla ilmauksella "weird fiction". Hänet yhdistetään myös weird fiction -käsitteen pohjalta ”uuskummaksi” (New Weird) nimettyyn fantasiakirjallisuuden suuntaukseen, joka pyrkii tietoisesti erottautumaan kaupallisesta ja kliseisenä pitämästään fantasiasta. Koulutukseltaan Miéville on filosofian tohtori ja kansainvälisen oikeuden tuntija. Poliittisesti ja filosofisesti hän tunnustautuu marxilaiseksi ja kuuluu trotskilaiseen Socialist Workers Party -puolueeseen. Miéville pyrki parlamenttiin vuonna 2001, mutta saavutti vain vähän kannatusta.
Vaikutteet
Miévillelle tärkeitä vaikuttajia ovat olleet niin 1900-luvun alun pulp-henkinen tieteiskirjallisuus, moderni televisio- ja elokuvascifi kuin useat fantasia- ja kauhukirjailijatkin. Esikuvikseen hän on luetellut M. John Harrisonin, Michael Moorcockin, Thomas Dischin ja J. G. Ballardin, ja on usein puhunut myös H. P. Lovecraftin, Mervyn Peaken ja Gene Wolfen vaikutuksesta teoksiinsa. Nuoruusaikojensa roolipeliharrastuksen Miéville on sanonut näkyvän tuotannossaan pitkälle vietyinä magian ja teknologian järjestelminä.
Miéville on pyrkinyt erottamaan fantasiakirjallisuutta sitä hallitsevasta J. R. R. Tolkienin perinteestä. Tarua sormusten herrasta ja siitä alkunsa saanutta ”tolkienilaisen fantasian” suuntausta hän on arvostellut taantumuksellisuudesta, moralismista, seksismistä ja eskapismista. Väitteet ovat pitkälti samansuuntaisia kuin kirjailija Michael Moorcockin kuuluisassa esseessään ”Epic Pooh” esittämä kritiikki, josta Miévillekin kertoo Tolkien-vastaisuutensa olevan suureksi osaksi peräisin.
Miévillen vasemmistolaiset näkemykset ovat selvästi esillä hänen teoksissaan, joissa käsitellään luokkaristiriitoja, poliittista toimintaa ja väkivaltaa. Hän on kuitenkin todennut, ettei teosten keskeisenä innoittajana ole poliittinen vakaumus, vaan rakkaus science fictionia ja fantasiaa kohtaan. Poliittista näkökulmaa hän pitää mielenkiintoisena tapana tarkastella kauhufantasiamaailmaa, mutta korostaa, että teoksista nauttiminen ei edellytä lukijalta samanlaista poliittista kantaa kuin mikä hänellä itsellään on.
Jean-Pierre Vermetten
Jean-Pierre Vermetten (6. helmikuuta 1895 – ?) oli belgialainen vesipalloilija. Hän kuului vuoden 1924 kesäolympialaisissa Pariisissa hopeaa saaneeseen Belgian miesten joukkueeseen. Hän myös kilpaili uimarina vuoden 1920 kesäolympialaisissa Antwerpenissä.
Z4 Richard Beitzen
Z4 Richard Beitzen oli Saksan laivaston tyypin 1934 hävittäjä, joka palveli toisessa maailmansodassa.
Valmistus
Alus tilattiin 7. huhtikuuta 1934 telakkanumerolla 245 Deutsche Werkeltä Kielistä, missä köli laskettiin 7. tammikuuta 1935. Alus laskettiin vesille vielä saman vuoden lopulla 30. marraskuuta ja valmistui 13. toukokuuta 1937. Alus nimettiin ensimmäisessä maailmansodassa XIV torpedovenelaivuetta komentaneen Richard Beitzenin mukaan. Hän sai surmansa 30. maaliskuuta 1918 aluksensa SMS G87:n osuttua miinaan pelastettaessa tuhoutuneiden SMS G93:n ja SMS G94:n miehistöjä.
Palvelus
Alus romutettiin 1949.
Hemera
pienoiskuva|[[William-Adolphe Bouguereau: Hemera.]] Hemera ( 'päivä') on antiikin Kreikan mytologiassa päivän henkilöitymä ja yksi ensimmäisistä jumaluuksista. Hän on päivän jumalatar ja, Hesiodoksen Jumalten synnyn mukaan, Ereboksen ja Nyksin tytär. Hänen veljensä on ilman ja kirkkauden jumala Aither. Hemera rinnastetaan josku Eosiin.
Hemera jättää Tartaroksen juuri kun Nyks saapuu sinne; kun Hemera palaa, Nyks lähtee.
Herbert Tingsten
Herbert Lars Gustaf Tingsten 17. maaliskuuta 1896 Järfälla – 26. joulukuuta 1973 Tukholma) oli ruotsalainen valtiotieteilijä, päätoimittaja, kustantaja ja kirjailija. Hän toimi valtiotieteen professorina Tukholman korkeakoulussa 1935–1948 ja toimi sitten Dagens Nyheterin päätoimittajana 1946–1959. Hänen teoksiinsa kuuluu muun muassa vuonna 1933 julkaistu Demokratian voitto ja kriisi.
Tingsten oli alun perin sosiaalidemokraatti, mutta omaksui sitten liberaaleja aatteita. Dagens Nyheterin päätoimittajuus tarjosi hänelle hyviä tilaisuuksia terävään yhteiskuntapolemiikkiin. Hän kannatti Ruotsin lähentymistä puolustusliitto Natoon, kritisoi rotuerottelua Yhdysvalloissa ja Etelä-Afrikassa ja vastusti harvainvaltaa kuten kommunismia ja natsismia. Pääkirjoituksissaan hän kritisoi usein Ruotsin sosiaalidemokraatteja liiasta itämyönteisyydestä ja länsivastaisuudesta, eikä säästellyt kritiikissään ketään.
Valtiotieteilijänä Tingsten tutki ruotsalaista ja kansainvälistä valtiosääntöhistoriaa ja valtiosääntöoikeutta sekä ennen muuta poliittista aatehistoriaa. Hän julkaisi yli 50 kirjaa ja tuhatkunta artikkelia. Tingstenin neliosainen muistelmateos Mitt liv herätti suurta huomiota ja myi hyvin.
Sister (Sonic Youthin albumi)
Sister on yhdysvaltalaisen vaihtoehtorockyhtye Sonic Youthin kesäkuussa 1987 julkaistu studioalbumi. Levyn julkaisi SST Records, ja vuonna 1994 DGC Records uudelleenjulkaisi albumin.
Osteriahvenet
Osteriahvenet (Ostracoberycidae) on pieni lyhtyahvenkalojen lahkoon kuuluva indopasifisen merialueen kalaheimo.
Sister (Sonic Youthin albumi)
Yhtyettä inspiroi albumin teossa vahvasti tieteiskirjailija Philip K. Dickin tuotanto.
Osteriahvenet
Taksonomia
Osteriahventen heimoon kuuluu yksi suku Ostracoberyx ja siinä kolme lajia: osteriahven (Ostracoberyx dorygenys), Ostracoberyx fowleri ja Ostracoberyx paxtoni. Heimo on alun perin luokiteltu kuuluvaksi limapääkalojen lahkoon Beryciformes ja sittemmin ahvenkalojen lahkoon Perciformes joko meriahventen (Serranidae) tai sinikalojen (Pomatomidae) heimoon kuuluvaksi. Vuonna 1984 osteriahvenet erotettiin omaksi heimokseen ahvenkalojen Percoidei-alalahkoon ja siirrettiin myöhemmin lyhtyahvenkalojen lahkoon Acropomatiformes.
Sister (Sonic Youthin albumi)
Kappaleet
Lisäksi CD-painoksella oli bonuskappaleena
Hot Wire My Heart on cover yhdysvaltalaisen Crime-yhtyeen kappaleesta.
Arkadi Vorobjov
Arkadi Nikititš Vorobjov (, 8. lokakuuta 1924 Mordovo, Tambov, Venäjän SFNT, Neuvostoliitto – 22. joulukuuta 2012) oli urheilu-urallaan Neuvostoliittoa edustanut venäläinen painonnostaja, lääkäri ja tutkija. Hän voitti kahdesti painonnoston olympiakultaa ja viisi maailman- sekä euroopanmestaruutta.
Vorobjov saavutti olympiapronssia Helsingissä 1952 alle 82,5-kiloisten sarjassa yhteistuloksella 407,5 kg. Melbournen kesäolympialaisissa 1956 hän voitti kultaa alle 90-kiloisten sarjassa maailmanennätystuloksella 462,5 kg. Rooman kesäolympialaisissa 1960 hän voitti kultaa alle 90-kiloisissa yhteistuloksella 472,5 kg, joka sekin oli uusi maailmanennätys.
Vorobjov voitti MM-kultaa alle 82,5 kilon sarjassa vuonna 1953 sekä alle 90-kiloisissa vuosina 1954, 1955, 1957 ja 1958. Hän saavutti MM-hopeaa vuosina 1950 ja 1959 sekä MM-pronssia vuonna 1961. Hän voitti EM-kultaa alle 82,5 kilon sarjassa vuosina 1950 ja 1953 sekä alle 90 kilon sarjassa vuosina 1954, 1955 ja 1958. Hän saavutti EM-hopeaa vuosina 1952 ja 1959 sekä EM-pronssia vuonna 1961.
Vorobjov teki 26 maailmanennätystä: kaksi punnerruksessa, neljä työnnössä, seitsemän yhteistuloksessa sekä kolmetoista tempauksessa.
Arkadi Vorobjov oli urheilu-uransa jälkeen tunnettu lääkäri ja lääketieteen tutkija. Hän toimi vuosien ajan Neuvostoliiton painonnostomaajoukkueen päävalmentajana. Vuonna 1995 Vorobjov nimettiin International Weightlifting Federation Hall of Fameen.
Vorobjov kuoli 22. joulukuuta 2012, 88-vuotiaana.
Aarno Turunen
Aarno Onni Ilmari Turunen (6. elokuuta 1899 Kuopio – 25. lokakuuta 1973 ) oli suomalainen lääkäri ja professori.
Turusen vanhemmat olivat Pekka Turunen ja Olga Maria Hiltunen ja puoliso vuodesta 1933 Lyyli Martta Saxlin. Turunen tuli ylioppilaaksi Kuopion lyseosta 1918 ja valmistui lääketieteen lisensiaatiksi 1929. Lääketieteen ja kirurgian tohtoriksi hän väitteli 1933 ja sai naistentautien ja synnytysten erikoislääkärin pätevyyden 1931. Turunen oli Helsingin yliopiston synnytysopin ja naistentautien dosentti vuodesta 1936 vuoteen 1942. Oppiaineen professori hän oli 1942–1966 ja toimi Väestöliiton varapuheenjohtajana vuodesta 1940. Vuonna 1951 Turusesta tuli HYKSin I naistenklinikan ylilääkäri, jo 1920- ja 1930-luvuilla hän oli toiminut lääkärinä useissa eri sairaaloissa.
Suomen Punaisen Ristin Veripalvelun juuret juontavat vuoteen 1935, jolloin Turunen pyysi helsinkiläisiä partiolaisia verenluovuttajiksi. Samana keväänä syntyi partiolaisten Veriliitto, joka laajeni partiolaisten yhteiseksi toiminnaksi ja siirtyi sittemmin SPR:n toimintamuodoksi.
Turunen osallistui Kuopion valtaukseen sisällissodan aikana 1918. Hänet ylennettiin reservissä lääkintäkapteeniksi 1937.
Latif Yahia
Elämäkerta
Yahia syntyi Irakissa varakkaaseen kurditaustaiseen perheeseen. Kertomansa mukaan taisteltuaan Irakin–Iranin sodassa hänen entinen luokkatoverinsa Udai Hussein, silloisen Irakin presidentin Saddam Husseinin vanhin poika, pakotti häntä ryhtymään tämän kaksoisolennoksi uhkailemalla hänen perhettään. Yahian mukaan hänen esiintyessään Husseinina hän joutui 11 kertaa tappoyrityksen kohteeksi ja näki Husseinin raiskaavan sekä käyttävän raakaa väkivaltaa useasti. Hänen mukaansa neljä vuotta kaksoisolentona toimittuaan hän pakeni Irakista Eurooppaan CIA:n avulla vuonna 1992.
Yahian kertomuksen kyseenalaistus
Eräät toimittajat ovat kyseenalaistaneet Yahian kertomuksen Udai Husseinin kaksoisolentona toimimisesta. Yahia on puolestaan kritisoinut heitä ja muun muassa väittänyt, että erään Husseinin sisäpiiriin kuuluneen henkilön haastattelut aiheesta The British Sunday Timesin ja The Guardianin artikkeleissa ovat keksittyjä.
Elokuva
Yahian I Was Saddam’s Son -elämäkerrallisen kirjan pohjalta tehtiin elokuva The Devil’s Double, joka julkaistiin vuonna 2011. Elokuvassa Yahian sekä Udai Husseinin rooleja näyttelee Dominic Cooper.
Džungarian portti
thumb|Džungarian portti näkyy satelliittikuvassa vaaleana [[siirroslinjana Alakoljärven ja Aibijärven välissä.]] Džungarian portti on Kiinan ja Keski-Aasian yhdistävä sola. Se sijaitsee Xinjiangin ja Kazakstanin välissä olevan Džungarian Alatau -vuorijonon itäisessä päässä. Sola on muodostunut vuoriston halkaisevan siirroslinjan takia. Se on ollut pitkään merkittävä ihmisten ja tavaroiden kulkureitti, ja sen kautta kulkee nykyään Kiinan ja Kazakstanin välinen rautatielinja.
Arnold Hunter
Arnold Hunter (s. 15. maaliskuuta 1979 Fermanagh ) on pohjoisirlantilainen jalkapallotuomari. Hän on ollut kansainvälisen jalkapalloliiton FIFA:n virallisena tuomarina vuoden 2011 alusta asti. Hunter on tällä hetkellä myös Pohjois-Irlannin huipputuomari. FIFA:n listauksessa hän on kolmoskategorian tuomari.
Marraskuussa 2014 käydyssä Eurooppa-liigan lohkovaiheen ottelussa HJK:n ja Torino FC:n välillä Sonera Stadiumilla päätuomarina toiminut Hunter loukkasi akillesjänteensä 40. peliminuutin kohdalla ja kaatui tuskaisena maahan. Hän joutui jättämään pelin kesken.
Svetlana Boginskaja
Svetlana Leonidovna Boginskaja (, s. 9. helmikuuta 1973 Minsk) on valkovenäläinen, uransa huippuvuosina Neuvostoliittoa ja IVY:ä edustanut telinevoimistelija ja olympiavoittaja.
Soulin 1988 olympialaisissa Boginskaja voitti kultaa joukkuekilpailussa sekä pistein 19,905 hypyssä. Hopeaa hän sai permannolla pistein 19,887 ja pronssia moniottelussa pistein 79,400. Nojapuilla hän sijoittui viidenneksi (19,899) kuten myös puomilla (19,787). Barcelonan 1992 olympialaisissa Boginskaja voitti kultaa joukkuekilpailussa. Hypyssä hän sijoittui neljänneksi (9,899) ja oli viides sekä neliottelussa (39,673) että puomilla (9,862). Atlantan 1996 olympialaisissa Boginskaja sijoittui Valko-Venäjää edustaen viidenneksi hypyssä (9,712), kuudenneksi joukkuekilpailussa ja 14:nneksi neliottelussa (38,499).